เรื่องร้องเรียน: เจ้าหน้าที่ไม่เข้ามาเก็บขยะในซอยเสรีไทย68แยก1 9วันแล้วค่ะ อยากทราบเหตุผลและขอให้ช่วยเข้ามาเก็บขยะให้สมํ่าเสมอโดยการแจ้งวันที่แน่นอนให้ประชาชนทราบว่าจะเข้าเก็บทุกวันไหน จะได้เตรียมนําถุงขยะออกมาตั้งรอไว้  ในซอยมีอาคารที่มีผู้พักอาศัยจำนวนมากขยะล้นเดือดร้อนค่ะ ปล. สถานที่ไม่ได้ไกลจากตัวเขตมีนบุรีอยากให้ทางเขตเข้มงวดกวดขันในเรื่องนี้ด้วยนะคะ
การดำเนินการของเจ้าหน้าที่: สำนักงานเขตมีนบุรี โดยฝ่ายรักษาความสะอาดฯ ขอเรียนแจ้งว่าวันพุธที่ผ่านมาคนประจำรถเก็บขยะ เกิดเจ็บป่วยกะทันทันหัน ทำให้คนประจำรถไม่เพียงพอที่จะปฏิบัติงาน อีกทั้งซอยดังกล่าวจะต้องเข้าไปชักลากขยะ ซึ่งเป็นซอยที่แคบ รถขยะคันใหญ่ ขนาด 5 ตันถอยเข้าท้ายซอยลำบาก ทั้งนี้เจ้าหน้าที่ได้จัดเก็บขยะเรียบร้อยแล้ว และได้กำชับเจ้าหน้าที่ที่ปฏิบัติจุดนี้แล้วจะไม่ให้เกิดเหตุการเช่นนึ้อีก จึงขออภัยมา ณ ที่นี้ด้วยค่ะ
ความเห็นของผู้แจ้ง: ขอบคุณเจ้าหน้าที่ที่ชี้แจงเหตุผลและเข้ามาดำเนินการทันทีนะคะ ขอให้จัดเก็บอย่างสมํ่าเสมอและหากมีข้อเสนอแนะในการจัดการจัดเก็บขยะได้ง่ายและสะดวกขึ้นเพื่อให้เจ้าหน้าที่ได้เข้ามาเก็บขยะได้บ่อยขึ้นรบกวนขอให้แนะนำได้เลยนะคะ  สุดท้ายขอบคุณเจ้าหน้าที่ฝ่ายรักษาความสะอาดเขตมีนบุรีทุกๆท่านที่ปฏิบัติหน้าที่ได้เป็นอย่างดีค่ะ
พื้นที่: แขวงมีนบุรี เขตมีนบุรี กรุงเทพมหานคร